Կասպեր (ֆիլմ)

«Կասպեր» (անգլ.՝ Casper), Բրեդ Սիլբերլինգի ֆիլմը։ Գլխավոր դերերում հանդես են գալիս Քրիստինա Ռիչին, Բիլ Փուլմանը և Քեթի Մորիարտին։


== Սյուժե ==
Անրջելով մահացած կնոջ՝ Ամելիայի մասին՝ պարանորմալ երևույթների մասնագետ բժիշկ Հարվին իր դուստր Քեթիի հետ ճամփորդում է ամբողջ երկրում՝ հուսալով ի վերջո կապ հաստատել սիրելիի հետ։ Հայրն աղջկա հետ հայտնվում է Ուիփսթաֆում՝ վայր, որտեղ բնակվում են երեք չար հոգիները (Սթրեչ, Սթինքի և Ֆաթսո)։
Առանձնատան տիրուհին՝ տիկին Քերրիգանը, վարձում է բժիշկ Հարվիին՝ հուսալով, որ նա կարտաքսի նրանց, և կկարողանա գտնել դղյակում թաքցրած գանձերը։ Եվ ահա Քեթը ծանոթանում է Կասպերի հետ։ Նա, ի տարբերություն երեխայի մյուս չար շրջապատողների, ընկերասեր է։
Տիկին Քերրիգանը իր փաստաբան Դիբսին հրահանգում է հետևել բժիշկ Հարվիին և Քեթին, որը հասցրել էր ընկերանալ Կասպերի հետ։ Աղջիկը ուզում էր երեկույթ կազմակերպել, որպեսզի դուր գա իր նոր դասընկերներին, մասնավորապես, Վիքին։ Հանգամանքներն այնպես են դասավորվում, որ բժիշկ Հարվին հոգի է դառնում, իսկ Կասպերի հոր հայտնագործած դեղը բավականացնում է միայն մեկի համար։
Զոհելով նորից մարդ դառնալու հնարավորությունը՝ Կասպերը հնարավորություն է ստանում պարահանդեսի ժամանակ պարել Քեթի հետ․ Ամելիայի հոգին Կասպերին վերածում է կենդանի մարդու միայն մեկ ժամով։


== Դերերում ==
Դեվոն Սավա - Կասպեր (ՄաքՖադեն), հոգի (հնչյունավորող՝ Մալաչի Փիրսոն)
Քրիստինա Ռիչի - Քեյթլին «Քեյթ» Հարվի, Ջեյմսի և Ամելիա Հարվիի դուստրը
Բիլլ Փուլման - Բժիշկ Ջեյմս Հարվի, Ամելիայի ամուսինը, Քեթի հայրը
Էմի Բրենեման - Ամելիա Հարվի, հոգի, Ջեյմսի մահացած կինը, Քեթի մայրը
Քեթի Մորիարթի - Քերրիգան Քրիթենդեն
Էրիկ Այդլ - փաստաբան Փոլ «Դիբս» Պլուցկեր
Ջո Նայփոթ - Ստրեչ, հոգի
Ջո Ալյասկի - Սթինքի, հոգի
Բրեդ Գարրետ - Ֆաթսո, հոգի
Գերետ ՌետֆիլՀենսոն - Վիկ դե Ֆիլլիպպի, էմբերի ընկերը
Ջեսսիկա Ուեսսոն - Էմբեր Ուայթմայր, Վիքի ընկերուհին
Չոնսի Լեոպարդի - Նիքի
Բեն Սթայն - պարոն Ռուգ
Դոն Նովելլո - Գվիդո Սարդուչիի հայրը
Ֆրեդ Ռոջերս - պարոն Ռոջերս, քրոնիկա
Ուեսլի Թոմփսոն - պարոն Քյորթիս
Քլինթ Իսթվուդ - դրվագ
Ռոդնի Դենջերֆիլդ - դրվագ
Մել Գիբսոն - դրվագ
Դեն Էյքրոյդ - հոգիների որսորդը


== Փաստեր ==
Ֆիլմի կարգախոսն է՝ «Ընկերությունը վեր է ամեն ինչից»։
Չնայած ֆիլմը կատակերգական է, բայց նրանում շատ են մռայլ երանգները՝ կապված մահվան և երկրի վրա անավարտ աշխատանքների հետ։ Նույնը կարելի է ասել նաև Կասպերի մասին մուլտֆիլմերի մասին, որտեղ պատկերված են երեխաների, շնիկների և այլ կենդանիների հոգիներ, ինչը նշանակում է, որ նրանք մահացել են այդ տարիքում։
Ֆիլմում հայտնվում է Դեն Էյքրոյդը (09:22) հոգիների չորս որսորդներից մեկի՝ Ռեյ Ստենցի դերում։ Շատ դերասաններ հայտնվում են իբրև կամեո։ Նրանց թվում են Ռոդնի Դենջերֆիլդը, Մել Գիբսոնը, Քլինթ Իսթվուդը։
Կասպերի ազգանունը Մաք-Ֆեյդեն է։ Դա կարելի է տեսնել Քեթի կարդացած թերթի հոդվածի վերնագրում։ Ընդհանուր առմամբ, սա Կասպերի մասին միակ էկրանավորումն է, որում բացահայտվում են նրա անցյալը և մահվան պատճառները։
Սա երկրորդ ֆիլմն է, որտեղ Քրիստինա Ռիչչին սիրահարվում է Դեվոն Սավային (նա խաղում է Կասպերի դերը մարդու կերպարում)։ Նրանց հերոսների միջև սիրային կապ կար «Այժմ և այն ժամանակ» ֆիլմում։


== Քննադատություն ==
Կինոքննադատ Սերգեյ Կուդրյավցևը իր «3500 ֆիլմի գրախոսություն» գրքում նշել է մի քանի փաստ ֆիլմի մասին․

«Ամենազվարճալին այն հանգամանքն է, որ բարոյականության որոշ նախանձախնդիրներ սպառնացին դիմել ԱՄՆ սենատ, որը պետք է դատապարտեր մանկական հեքիաթը նրանում առկա հոգիների սեռական նշանների հայհոյող ակնարկների պատճառով։ Տեսարաններից մեկում Կասպեր անունով հոգին վերածվում է գեղեցիկ տղայի, որի հետ մտերմիկ հպվելով պարում է դեռահաս Քեթը, որն արդեն ունի հասուն կնոջը բնորոշ հատկանիշներ։ Մինչդեռ դիսնեյական մուլտֆիլմերը տարիներ շարունակ պատանի հանդիսատեսին սովորեցրել էին կարծես թե անսեռ հերոսների առկայությանը»։
Նա նաև ընդգծում է ֆիլմի անտեղի մռայլությունը․

«Մեծ ֆիլմում ֆիլմի դեբյուտի հեղինակը՝ Բրեդ Սիլբերլինգը (նախկինում աշխատում էր հեռուստատեսությունում), նույնպես հիշեցնում է Բերրի Զոննենֆելդի սև, առեղծվածային կատակերգությունը։ Սակայն «Կասպեր»-ի երկրորդ հատվածում հոգիների կատակերգական անբնական շարժումները և այլ կատակներ (եթե հավատանք տիտրերին, սեփական կերպարում միայն Ռոջեր Դեյնջերֆիլդն է հայտնվում, իսկ, օրինակ, Քլինթ Իսթվուդը և Մել Գիբսոնը, Դենիս Մյորենայի և Մայքլ Լանտիերի համակարգչային խորամանկության շնորհիվ տպագրված են նկարում․ այդ հնարքը աշխարհին զարմացրել էր դեռևս «Յուրայի ժամանակաշրջանում») իրենց տեղը զիջում են ավելի բարոյականացված դրվագներին։ Ի սկզբանե բարի Կասպերը դառնում է «սրբերի սուրբը», իսկ նրա ավազակ եղբայրներն ապրումակցում են բժիշկ Հարվիիին՝ Քեթի հորը։ Բայց ավելի լավ է սկզբից մինչև վերջ ծիծաղել՝ դիտելով Էբբոտի և Կոստելլոյի մասնակցությամբ «Բռնեք այդ հոգուն» կատակերգությունը»։


== Ծանոթագրություններ ==


== Արտաքին հղումներ ==
http://wwww.universalkids.com/casper/ Ֆիլմի. պաշտոնական կայք
«Կասպեր»(անգլ.) ֆիլմը Internet Movie Database կայքում
«Կասպեր»(անգլ.) ֆիլմը Allmovie կայքում:
«Կասպեր»(անգլ.) ֆիլմը Box Office Mojo  կայքում
«Կասպեր»(անգլ.) ֆիլմը Rotten Tomatoes կայքում
Richard Corliss. (1995-06-12)։ «Cinema: Casper The Friendly Corpse» (անգլերեն)։ TIME։ Արխիվացված է օրիգինալից 2013-02-26-ին։ Վերցված է 2013-02-21 
«asper Review. Movie Reviews - Film - Time Out London» (անգլերեն)։ Timeout.com։ Արխիվացված է օրիգինալից 2013-02-26-ին։ Վերցված է 2013-02-21 
Roger Ebert. (մայիսի 26, 1995)։ «Casper :: Reviews» (անգլերեն)։ Rogerebert.suntimes.com։ Արխիվացված է օրիգինալից 2012-09-26-ին։ Վերցված է 2013-02-21